  Туспуктэм: vk.com (Александр Бречалов) Наталия Сильвестрова Нимысьтыз ожгар ужрадэ Удмуртиысь мобилизовать каремъёслэн семьяоссы ожгарчиослэн командиренызы пумиськизы. Со вань сюлмаськытӥсь юанъёслы валэктонъёс сётӥз, ивортӥз элькунлэн тӧроез Александр Бречалов «ВКонтакте» мерлыко вотэсысь бамаз.  Полклэн командирез верамъя, соос толлы умой дасяськизы: гуръёссы, эстӥськон брикетъёссы вань. Сиёнзы тырмыт, вуэн шугъяськонъёссы ӧвӧл. Озьы ик гуманитарной юрттэт сярысь вераськизы. Сое командованилэн куронэзъя дасно, пусйизы пумиськонын, соку отчы ожгарчиослы тужгес кулэез пыроз. Али ожгарчиослы адсконтэм карись тол сетьёс но чорыг калтон сетьёс кулэ, соос FPV-дронъёслэсь утиськыны юртто. Озьы ик командир волонтёръёслэсь кусыпъёссэс радъяны но юрттэтэз централизованно келяны куриз, озьы сое люкылон капчигес луоз. Пумиськонын юрттэтэз мыло-кыдо люкасьёсты пусйизы. «Сообщество» фонд пыр гинэ нимысьтыз ужрад мынон интые 1 сюрс 200-лэсь трос тонна юрттэт келямын ини. Тегъёс: нимысьтызужрад ожгарчиос семья Удмуртия  